Ingmund Holtås

Ingmund Holtås (1933–2017) var en norsk langrennsløper fra Evenskjer i Skånland kommune i Troms. Han representerte Kjønna IL i Skånland og senere IL i BUL og Mo Skilag.

Så tidlig som i 1956 tok han åttendeplass i stafett i NM for Kjønna IL. To år etter fikk han fjerdeplass på 15 km i NM, og samme år ble han nummer 37 på samme distanse i VM i Lahtis. Som representant for BUL tok han bronsemedalje på 50 km i NM i 1960 og ble også nummer 3 på distansen i Holmenkollen. Samme år fikk han sjetteplass på 15 km i NM. Han var OL-aspirant, men ble ikke tatt ut l troppen til OL i Squaw Valley i 1960.

I 1961 og 1962 var han på BULs lag som ble norgesmestere i stafett. For seieren i 1962 ble klubben belønnet med kongepokal, den eneste gangen kongepokalen er satt opp i stafett. Holtås ble nummer 5 på 50 km i NM 1961 og tok sin andre bronsemedalje på distansen i 1962. Under VM i Zakopane i 1962 brøt han femmila. I 1965 tok han NM-sølv i stafett for Mo Skilag.

 Medaljer i norske mesterskap 
Plassering Øvelse ÅrGull  3 x 10 km stafett  1961, 1962Sølv  3 x 10 km stafett 1965Bronse  50 km langrenn  1960, 1962
 Referanser 

 Kilder 
 Hans Werp: Ingmund Holtås, seig nordlending med Kongepokal i stafett (16. januar 2013, besøkt 4. februar 2014)
 Grovfjord IL: Skiminner (skrevet av Svein Bertin Simonsen, 7. februar 2011, besøkt 4. februar 2014)
 Evenskjer.net: Sport  (skrevet av Håkon Brun, 19. februar 2013, besøkt 4. februar 2014)
 Hans Lysaker: Resultater ski-NM 1953-1962 (besøkt 4. februar 2014)

Kategori:Norske langrennsløpere
Kategori:Norgesmestere i langrenn
Kategori:Personer fra Skånland kommune
Kategori:Deltakere for Norge under Ski-VM 1958
Kategori:Deltakere for Norge under Ski-VM 1962